Richard Brookins Gedenkplack Wolz

‬
D'Richard Brookins Gedenkplack zu Wolz erënnert un de Richard (Dick) Brookins (1922-2018), deen am Zweete Weltkrich G.I. an der 28th Infantry Division war.

Hien huet am Dezember 1944 fir d'Kanner vu Wolz, wou e stationéiert war, de Kleesche gespillt, a sou e bësse Freed bruecht. Spéiderhi gouf hien zum Éierebierger vun der Stad Wolz an zum Éieremember vun der Oeuvre Saint-Nicolas ernannt.

Den 28. November 2009 huet de Comité vun der Oeuvre Saint-Nicolas eng Gedenkplack, net wäit ewech vum Monument fir d'28th Infantry Division virun der Entrée vum d'Schlass, opriichte gelooss.

De Richard Brookins war nom Krich e puermol op Lëtzebuerg zeréckkomm, fir d'Lescht am Dezember 2014 um 70. Anniversaire vu sengem Optrëtt an der Roll vum Kleeschen(mr), 2018. American St-Nick stirbt im Alter von 96 Jahren. Luxemburger Wort vum 15. Oktober 2018, S. 36..

De Richard Brookins ass den 12. Oktober 2018 am Alter vu 96 Joer gestuerwenDe Richard (Dick) Brookins ass am Alter vu 96 Joer gestuerwen op rtl.lu den 13. Oktober 2018.

Literatur
Peter Lion, 2015 an 2019. American St. Nick. The TRUE story of how a handful of American soldiers brought Christmas back to a small war-torn-town during the darkest days of WWII. Xi+165 S. TFE Publishing, USA.´Net iwwersat.

 Kuckt och 
 Monumenter vum Zweete Weltkrich zu Lëtzebuerg
 George Mergenthaler, en amerikaneschen GI dee bei Eschweiler (Wolz) gefall ass.

Um Spaweck
 Amateurfilm iwwer dem Brookins säin Optrëtt; rtl.lu via CNA; gekuckt 2021-12-06.
 Keynote speech 'Transatlantic relations at a crossroads' by President Juncker at the Centre for Strategic and International Studies (CSIS), Washington, 25 July 2018 op europa.eu. Den EU-Kommissiounspresident Juncker ernimmt de Brookins a seng Kleeschensannekdot (wann och chronologesch net korrekt: D'Ardennenoffensiv war eréischt e puer Deeg dono).

Wolz
Kategorie:Gemeng Wolz